钦定古今图书集成/明伦汇编/氏族典/第034卷 > 《廖用贤尚友录》 > 锺隐
## 钦定古今图书集成/明伦汇编/氏族典/第034卷 > 《廖用贤尚友录》 > 锺隐

按《万姓统谱》：“隐字晦叔，天台人。少清悟，不撄俗事。尝卜居闲旷，结茅屋，好画花竹禽鸟以自娱。凡举笔写
像，必致精绝，无伦拟者。善画鹞子、白头翁、鹖鸟、斑鸠，
皆有生态，尤长草棘树木。升元中，齐安张校尉得隐
画鹖鸟二幅，张之宾次。时金昌宗题诗曰：‘为厌翻翔
下苇丛，戢翰侧脑思何穷。侍童莫便褰帘过，只恐惊
飞入碧空’。”其为人珍赏多类此。